# PATVIRTINTA

# AB Lietuvos automobilių

# kelių direkcijos generalinio direktoriaus

2023 m. įsakymu Nr.

PIEŠINIŲ KONKURSO „SAUGUS EISMAS KELYJE 2023“
NUOSTATAI

I. BENDROSIOS NUOSTATOS

1. Piešinių konkurso ,,Saugus eismas kelyje 2023“ nuostatai (toliau – Nuostatai) reglamentuoja Piešinių konkurso ,,Saugus eismas kelyje 2023“ (toliau – Konkursas) tikslą, sąlygas, eigą, Konkursui pateiktų darbų vertinimo ir apdovanojimo tvarką.
2. Konkurso organizatorius – akcinė bendrovė Lietuvos automobilių kelių direkcija (toliau – Kelių direkcija).
3. Šiuose nuostatuose vartojamos sąvokos:
* **Konkurso dalyvis** – Lietuvos rajonų švietimo ir ugdymo įstaigų mokinys, nevyriausybinių organizacijų narys, bendruomenė;
* **Konkursinis darbas** – Konkurso dalyvio sukurtas piešinys, atitinkantis 7 punkte nurodytus reikalavimus;
* **Koordinatorius** – asmuo, atsakingas už Konkurso įgyvendinimą – konkurso dalyvių registraciją, savanorių grupės sudarymą, piešinių perpiešimą autobusų sustojimo paviljonuose;
* **Komisija** – Konkurso organizatoriaus sudaryta komisija, turinti teisę vertinti Konkursui pateiktus darbus.

II. KONKURSO TIKSLAS, SĄLYGOS IR EIGA

1. Konkurso tikslas – atkreipti eismo dalyvių dėmesį į saugaus eismo kelyje svarbą, skatinti visus eismo dalyvius keliuose elgtis atsakingai:
* rinktis saugų greitį;
* segėti saugos diržus;
* būti atidiems kelyje;
* dėvėti atšvaitus;
* vairuojant nenaudoti mobilaus telefono;
* nevairuoti apsvaigus;
* laikytis eismo kultūros.
1. Konkurso tema – „Saugus eismas kelyje“.
2. Konkurso eiga:
	1. **iki 2023 m. balandžio 7 d.** – dalyvių registracija elektroniniu paštu, nurodant vardą, pavardę, amžių, telefono Nr., el. pašto adresą ir gyvenamąją vietą. Registruotis būtina elektroniniu paštu pagal gyvenamąją vietą:

**I grupė:** natalija.kvietkauskiene@lakd.lt (Alytaus, Kaišiadorių, Kauno, Lazdijų, Marijampolės, Prienų, Šakių, Šalčininkų, Trakų, Varėnos, Vilkaviškio ir Vilniaus rajonai bei Birštono, Druskininkų, Elektrėnų, Kalvarijos, Kazlų Rūdos miestai);

**II grupė:** svajune.kazlauskaite@lakd.lt (Anykščių, Biržų, Ignalinos, Jonavos, Kėdainių, Kupiškio, Molėtų, Panevėžio, Pasvalio, Rokiškio, Širvintų, Švenčionių, Ukmergės, Utenos ir Zarasų rajonai bei Visagino miestas);

**III grupė:** linartas.kiskis@lakd.lt (Akmenės, Joniškio, Jurbarko, Kelmės, Klaipėdos, Kretingos, Mažeikių, Pagėgių, Pakruojo, Plungės, Radviliškio, Raseinių, Rietavo, Skuodo, Šiaulių, Šilalės, Šilutės, Tauragės ir Telšių rajonai bei Neringos ir Palangos miestai);

* 1. **iki 2023 m. gegužės 12 d.** – Konkursinių darbų pateikimas. Skenuotus darbus reikia pateikti 6.1 papunktyje nurodytais el. pašto adresais;
	2. **iki 2023 m. gegužės 19 d.** – Konkursinių darbų įvertinimas;
	3. **iki 2023 m. gegužės 31 d.** – rezultatų paskelbimas;
	4. **iki 2023 m. spalio mėn. pabaigos** – atrinktų Konkursinių darbų perpiešimas stotelių paviljonuose;
	5. bus atrinkta po du piešinius iš kiekvienos grupės, nurodytos 6.1 papunktyje pagal gyvenamą teritoriją, ir išpiešti 6 (šeši) autobusų sustojimų vietose esantys paviljonai. Konkretūs paviljonai bus išrinkti po piešinių Konkurso pagal laimėjusių dalyvių gyvenamąją vietovę.
1. Reikalavimai Konkursiniam darbui:
	1. atitikti temą;
	2. atlikimo technika – spalvotas piešinys;
	3. Konkursui pateikti piešiniai turi būti nupiešti A4 arba A3 formato popieriaus lape;
	4. Konkurso dalyviui (ar grupei) galima pateikti po vieną Konkursinį darbą (piešinį);
	5. Konkursiniai darbai turi būti originalūs, estetiški, atitinkantys Konkurso tikslą ir neprieštarauti Kelių eismo taisyklių reikalavimams.
2. Autobusų sustojimo paviljonus išpiešia suinteresuotų savanorių grupė (mokytojai, mokyklos, miestelio bendruomenės nariai ir kt.), už kurios sudarymą atsakingas piešinio autorius ar koordinatorius. Tuo atveju, kai laimėtojas yra nepilnametis asmuo, už savanorių grupės sudarymą atsakingas vienas iš tėvų / globėjų, koordinatorius, mokyklos, miestelio bendruomenės nariai ir kt.
3. Piešimui skirtomis priemonėmis aprūpina Kelių direkcija.

III. KONKURSO DALYVIAI

1. Darbus Konkursui gali teikti visų Lietuvos rajonų švietimo ir ugdymo įstaigų mokiniai, nevyriausybinių organizacijų nariai, bendruomenės.

IV. KONKURSINIŲ DARBŲ VERTINIMAS, KONKURSO LAIMĖTOJŲ APDOVANOJIMAS

1. Konkursui pateiktus darbus vertins Komisija, sudaryta iš šio Konkurso organizatorių, nurodytų nuostatų 6.1 papunktyje.
2. Pagrindiniai Konkursinių darbų vertinimo kriterijai:
	1. tematikos atitikimas;
	2. idėjos ir formos originalumas, meninis ir techninis sprendimas, darbų kokybė, praktinio panaudojimo galimybės, kūrybiškumas;
	3. pateiktos informacijos aktualumas.
3. Atrinktų šešių Konkurso darbų autoriai ir koordinatoriai bus apdovanoti padėkomis ir Kelių direkcijos įsteigtais prizais.
4. Visiems Konkurso dalyviams už dalyvavimą Konkurse bus skirtos simbolinės Kelių direkcijos dovanos.
5. Konkursiniai darbai, atsiųsti vėliau nurodyto termino ar neatitinkantys šių Nuostatų reikalavimų, nevertinami (t. y. skelbiami nekonkursiniais), apie tai Konkurso dalyviai bus informuojami el. paštu arba telefonu, nurodytu Konkurso dalyvio registracijos elektroniniame laiške.
6. Su Konkurso laimėtoju bus susisiekiama el. paštu arba telefonu, nurodytu Konkurso dalyvio registracijos elektroniniame laiške, kitą dieną po darbų įvertinimo.

 17. Konkurso dalyviams Kelių direkcija el. paštu išsiunčia pasirašyti Sutikimo dėl asmens duomenų tvarkymo formą (Nuostatų priedas Nr. 1 arba priedas Nr. 2). Konkurso dalyviai (jei Konkurso dalyvis nepilnametis asmuo, vienas iš jo tėvų ar kitų įstatyminių atstovų) užpildytą ir pasirašytą Sutikimą dėl asmens duomenų tvarkymo Kelių direkcijai turi pateikti el. paštu skenuotą (pdf formatu) arba atsiųsti pasirašyto Sutikimo nuotrauką (jpg formatu) iki 2023 m. gegužės 30 d. (imtinai).

1. Iškilus klausimams, Konkurso dalyviai gali kreiptis į Konkurso organizatorius: Kelių direkcijos komunikacijos vadybininkus: Nataliją Kvietkauskienę el. paštu natalija.kvietkauskiene@lakd.lt, telefonu + 370 613 50 288; Svajūnę Kazlauskaitę el. paštu svajune.kazlauskaite@lakd.lt, telefonu + 370 682 99 800; Linartą Kiškį el. paštu linartas.kiskis@lakd.lt, telefonu + 370 698 10 820.

**IV. ASMENS DUOMENŲ TVARKYMAS KONKURSO METU IR JAM ĮVYKUS**

1. Konkurso dalyvių asmens duomenys yra tvarkomi vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama direktyva 95/46/EB (toliau – Bendrasis duomenų apsaugos reglamentas) (OL 2016 L 119, p. 1) 5 straipsnio 1 dalyje nustatytų teisėtumo, sąžiningumo ir skaidrumo, tikslo apribojimo, duomenų kiekio mažinimo, tikslumo, saugojimo trukmės apribojimo, vientisumo ir konfidencialumo principais.
2. Visi Konkurso vykdymo tikslu tvarkomi asmens duomenys gaunami tiesiogiai iš Konkurso dalyvio (-ių). Konkurso vykdymo tikslu yra tvarkomi šie asmens duomenys: vardas, pavardė, amžius, kontaktinis telefono numeris, gyvenamoji vieta ir el. pašto adresas.
3. Įvykus Konkursui, Konkurso dalyvių asmens duomenys, nurodyti Nuostatų 20 punkte, yra nedelsiant sunaikinami, išskyrus Konkursą laimėjusių asmenų arba atrinktų Konkursinių darbų autorių duomenis, kurie toliau bus tvarkomi sutikimo galiojimo terminu švietėjiškos saugaus eismo veiklos vykdymo tikslu.
4. Kelių direkcija Konkurso dalyvius pasirašytinai informuoja (tuo atveju, kai laimėtojas yra nepilnametis asmuo, pasirašytinai informuojamas vienas iš tėvų arba kitų įstatyminių atstovų (susipažinimui ir pasirašymui pateikiami Nuostatų priedas Nr. 1 arba priedas Nr. 2) apie Nuostatų 23 punkte nustatytas Konkursui pateiktų asmens duomenų naudojimo ir viešinimo sąlygas.
5. Konkurso dalyvių asmens duomenys saugomi sutikimo galiojimo terminą, jeigu jo neatšauks anksčiau, bet ne ilgiau kaip 2 metus nuo Konkurso pradžios.
6. Kelių direkcija įgyvendina reikiamas technines ir organizacines priemones, kad būtų užtikrintas tinkamas Konkurso dalyvių pateiktų asmens duomenų saugumas.

V. BAIGIAMOSIOS NUOSTATOS

1. Kelių direkcija švietėjiškos saugaus eismo veiklos tikslu Konkursą laimėjusio autoriaus sutikimu turi teisę – nemokėdama honorarų atsiųstus Konkursinius darbus fotografuoti ir, nurodžius jų autorystę, naudoti Konkurso viešinimui (plakatai, katalogai, kalendoriai, visuomenės informavimo priemonės, socialiniai tinklai ir kt.). Konkurso laimėtojų darbai gali būti fotografuojami ir viešinami tinklalapyje [www.lakd.lt](http://www.lakd.lt) ir Kelių direkcijos socialinių tinklų profiliuose, taip pat partnerių viešosiose erdvėse.
2. Kelių direkcija Konkursą laimėjusio autoriaus sutikimu jo asmens duomenis – vardą, amžių, gyvenamąją vietą gali paskelbti tinklalapyje [www.lakd.lt](http://www.lakd.lt) ir Kelių direkcijos socialinių tinklų profiliuose.
3. Kelių direkcija švietėjiškos saugaus eismo veiklos tikslu pasilieka teisę ir galimybę Konkurse dalyvaujančius darbus fotografuoti ir, nurodžius jų autorystę, publikuoti įvairiomis jų atgaminimo formomis (plakatai, katalogai, kalendoriai, atvirukai, informaciniai stendai, vaizdo siužetai, visuomenės informavimo priemonės, socialiniai tinklai, interneto tinklalapis [www.lakd.lt](http://www.lakd.lt) ir kt.). Šios autorinės teisės perduodamos Kelių direkcijai neatlygintinai.
4. Konkursui pateikti darbai negali būti nukopijuoti – už autoriaus teisių pažeidimus pagal galiojančius teisės aktus atsako darbus atsiuntę Konkurso dalyviai.
5. Kelių direkcijos Konkurso organizatoriai, nurodyti Nuostatų 18 punkte, užsiregistravusiems dalyviams el. paštu išsiunčia informacinį pranešimą: „Registruodamasis Konkursui dalyvis patvirtina, kad jo pateikta informacija yra teisinga ir sutinka papildomą, su Konkursu susijusią, informaciją gauti elektroniniame laiške nurodytais kontaktais“.
6. Dalyvavimas Konkurse reiškia dalyvio sutikimą su visomis Konkurso sąlygomis ir šiais Nuostatais.

\_\_\_\_\_\_\_\_\_\_\_\_\_\_\_\_\_\_\_

Piešinių konkurso „Saugus eismas kelyje 2023“ nuostatų
1 priedas

**SUTIKIMAS DĖL ASMENS DUOMENŲ TVARKYMO**

2023-\_\_\_\_\_\_-\_\_\_\_\_\_, .................

*(vieta)*

Aš, [vardas, pavardė]:

*(Pažymėkite, jei sutinkate)*

*[ ]* sutinku, kad mano asmens vardas, pavardė, amžius, gyvenamoji vieta AB Lietuvos automobilių kelių direkcijos, į. k. 188710638 (toliau – Duomenų valdytojas arba Kelių direkcija) organizuoto Piešinių konkurso „Saugus eismas kelyje 2023“ (toliau – Konkursas) ir švietėjiškos saugaus eismo veiklos tikslu būtų naudojami viešinimui Kelių direkcijos tinklalapyje www.lakd.lt ir Kelių direkcijos socialinių tinklų profiliuose, o atsiųsti Konkursiniai darbai būtų fotografuojami ir naudojami vykusio Konkurso viešinimui (plakatai, katalogai, kalendoriai, atvirukai, informaciniai stendai, vaizdo siužetai, visuomenės informavimo priemonės, socialiniai tinklai, partnerių viešosios erdvės ir kt.).

Jūs kaip duomenų subjektas turite šias teises: 1) prašyti susipažinti su Duomenų valdytojo tvarkomais Jūsų asmens duomenimis; 2) prašyti, kad Duomenų valdytojas ištrintų arba apribotų Jūsų asmens duomenų tvarkymą, jei toks prašymas neprieštarauja teisės aktams; 3) į duomenų perkeliamumą (teisė prašyti įprastai naudojamu ir kompiuterio skaitomu formatu gauti ir (arba), jei tai techniškai įmanoma, prašyti perkelti (tiesiogiai persiųsti) kitam duomenų valdytojui Kelių direkcijos tvarkomus duomenų subjekto asmens duomenis); 4) pateikti skundą dėl asmens duomenų tvarkymo Valstybinei duomenų apsaugos inspekcijai.

Duomenų valdytojas įsipareigoja tvarkyti Jūsų pateiktus asmens duomenis laikydamasis asmens duomenų apsaugą reglamentuojančių teisės aktų reikalavimų, užtikrinti tvarkomų asmens duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Konkurso laimėtojų pateikti asmens duomenys bus saugomi sutikimo galiojimo laikotarpiu (1 metus), jeigu jo neatšauksite anksčiau, ir 2 metus nuo Konkurso pradžios (darbų Konkursui pateikimo).

Pasirašydamas žemiau, patvirtinate, kad esate tinkamai supažindintas su Jūsų teisėmis duomenų tvarkymo laikotarpiu ir sutinkate, kad Jūsų asmens duomenys Kelių direkcijoje būtų tvarkomi nurodytu tikslu ir nurodytą laiką\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(vardas, pavardė, parašas)*

Piešinių konkurso „Saugus eismas kelyje 2023“ nuostatų

 2 priedas

**SUTIKIMAS DĖL NEPILNAMEČIO ASMENS DUOMENŲ TVARKYMO**

2023-\_\_\_\_\_\_-\_\_\_\_\_\_, .................

(vieta)

Aš, [vardas, pavardė]:

(Pažymėkite, jei sutinkate)

sutinku, kad mano sūnaus ar dukros\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_asmens vardas, pavardė, amžius, gyvenamoji vieta AB Lietuvos automobilių kelių direkcijos, į. k. 188710638 (toliau – Duomenų valdytojas arba Kelių direkcija) organizuoto piešinių konkurso „Saugus eismas kelyje 2023“ (toliau – Konkursas) būtų naudojami viešinimui Kelių direkcijos tinklalapyje www.lakd.lt ir Kelių direkcijos socialinių tinklų profiliuose, o atsiųsti konkursiniai darbai būtų fotografuojami ir naudojami vykusio Konkurso viešinimui (plakatai, katalogai, kalendoriai, atvirukai, informaciniai stendai, vaizdo siužetai, visuomenės informavimo priemonės, socialiniai tinklai, partnerių viešosios erdvės ir kt.).

Jūs kaip nepilnamečio duomenų subjekto įstatyminis atstovas turite šias teises: 1) prašyti susipažinti su Duomenų valdytojo tvarkomais Jūsų sūnaus ar dukros asmens duomenimis; 2) prašyti, kad Duomenų valdytojas ištrintų arba apribotų Jūsų sūnaus ar dukros asmens duomenų tvarkymą, jei toks prašymas neprieštarauja teisės aktams; 3) į duomenų perkeliamumą (teisė prašyti įprastai naudojamu ir kompiuterio skaitomu formatu gauti ir (arba), jei tai techniškai įmanoma, prašyti perkelti (tiesiogiai persiųsti) kitam duomenų valdytojui Kelių direkcijos tvarkomus duomenų subjekto asmens duomenis); 4) pateikti skundą dėl asmens duomenų tvarkymo Valstybinei duomenų apsaugos inspekcijai.

Duomenų valdytojas įsipareigoja tvarkyti Jūsų pateiktus sūnaus ar dukros asmens duomenis laikydamasis asmens duomenų apsaugą reglamentuojančių teisės aktų reikalavimų, užtikrinti tvarkomų asmens duomenų saugumą bei įgyvendinti tinkamas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

Konkurso laimėtojų asmens duomenys bus saugomi sutikimo galiojimo laikotarpiu (1 metus), jeigu jo neatšauksite anksčiau, ir 2 metus nuo Konkurso pradžios (darbų Konkursui pateikimo).

Pasirašydamas žemiau, patvirtinate, kad esate tinkamai supažindintas su Jūsų teisėmis duomenų tvarkymo laikotarpiu ir sutinkate, kad Jūsų sūnaus ar dukros asmens duomenys Kelių direkcijoje būtų tvarkomi nurodytą laiką nurodytu tikslu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Nepilnamečio vardas, pavardė, parašas) (pasirašo tada, jei turi parašą)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vieno iš tėvų, globėjų, rūpintojų vardas, pavardė, parašas)